**Aiškinamasis raštas**

**DĖL PRITARIMO PROJEKTO „ELEKTRA VAROMO VIEŠOJO TRANSPORTO naujŲ GALIMYBIŲ PLĖTRA (DEPO)“ ĮGYVENDINIMUI**

1. **Sprendimo projekto esmė, tikslai ir uždaviniai**

 Teikiamu tarybos sprendimu prašoma pritarti projekto „Elektra varomo viešojo transporto naujų galimybių plėtra (DEPO)“ (toliau - Projektas) įgyvendinimui pagal 2014-2020 metų Europos Sąjungos finansuojamos programos „Horizontas 2020“ ELENA priemonę ir sutarties pasirašymui su Europos Investicijų banku.

1. **Projekto rengimo priežastys ir kuo remiantis parengtas sprendimo projektas**

 Klaipėdos miesto savivaldybės administracija 2017 m. sausio 11 d. pritarus kolegijai pateikė paraišką „Elektra varomo viešojo transporto naujų galimybių plėtra (DEPO)“ 2014-2020 metų Europos Sąjungos finansuojamos programos „Horizontas 2020“ ELENA priemonei. Š.m. birželio mėn. 14 dieną buvo gautas oficialus patvirtinimas dėl finansavimo skyrimo ir sutarties pasirašymo. Paramos gavėjas, gaunantis paramą projektui turi įsipareigoti, atsižvelgiant į parengtos galimybių studijos rezultatus, toliau vystyti tramvajaus arba elektrobusų projektą ir investuoti ne mažiau kaip 10 kartų didesnę sumą, negu panaudota Europos investicijų banko parama, t.y. apie 6 mln. Eur.

 Sprendimo projektas parengtas vadovaujantis Lietuvos Respublikos vietos savivaldos įstatymo 16 straipsnio 2 dalies 32 punktu ir Klaipėdos miesto savivaldybės vardu sudaromų sutarčių pasirašymo tvarkos aprašo, patvirtinto Klaipėdos miesto savivaldybės tarybos 2014 m. gegužės 29 d. sprendimu Nr. T2-115 „Dėl Klaipėdos miesto savivaldybės vardu sudaromų sutarčių pasirašymo tvarkos aprašo patvirtinimo“, 2.3 papunkčiu ir 4 punktu.

 **3. Kokių rezultatų laukiama**

 Projektu siekiama:

1. Parengti galimybių studiją, kuria būtų pateikiamas naudingiausias miesto viešojo transporto sistemos atnaujinimo sprendimas, atsižvelgiant į darnaus judumo principus ir esamą situaciją. Studija turi apimti:
2. Tramvajaus įrengimo kaštų/naudos analizę;
3. Tramvajaus įrengimo naudos palyginimas su kitomis ekologiškomis transporto priemonėmis;
4. Elektrobusų įsigijimo (keičiant likusį dyzelinių autobusų parką), eksploatavimo ir integracijos į bendrą transporto sistemą analizė.

d. Naudingiausiam techniniam sprendimui reikalingos infrastruktūros įrengimo projektinių/techninių pasiūlymų parengimas;

e. Naudingiausio techninio sprendimo ir jo įgyvendinimui reikalingos infrastruktūros įrengimo preliminarių biudžetų sudarymas ir potencialių finansavimo šaltinių analizės pateikimas su ekonominiais skaičiavimais;

f. Siūloma naudingiausio techninio sprendinio teisinė įgyvendinimo forma.

1. Projekto dalies „Tramvajaus įrengimas Klaipėdos mieste“ konkursinės dokumentacijos (techninės, finansinės, teisinės sąlygos, reikalavimai dalyviams) paruošimas.
2. Projekto dalies „Elektrobusų įsigijimas“ pirkimo dokumentacijos (techninės, finansinės, teisinės sąlygos, reikalavimai dalyviams) paruošimas.

**4. Sprendimo projekto metu gauti specialistų vertinimai**

 Sprendimo projektas derintas su Dokumentų valdymo skyriaus specialistu, Investicijų ir ekonomikos, Finansų ir turto, Urbanistinės plėtros departamentų direktoriais, Teisės skyriaus specialistu, Administracijos direktoriaus pavaduotoja, mero pavaduotoju.

**5. Išlaidų sąmatos, skaičiavimai, reikalingi pagrindimai ir paaiškinimai**

 Bendra projekto vertė – 675 700 Eur, iš jų: Europos Investicijų banko skirta parama– 608 130 Eur, savivaldybės biudžeto lėšos – 67 570 Eur.

 **6. Lėšų poreikis sprendimo įgyvendinimui**

 Sprendimo įgyvendinimui Klaipėdos miesto savivaldybei preliminariai reikės prisidėti 67 570 Eur.

 **7. Galimos teigiamos ar neigiamos sprendimo priėmimo pasekmės.**

 Teigiamos pasekmės – paruošta galimybių studija, kuri nustatys teisingiausią kryptį ir sudarys prielaidas vystyti ekologišką viešojo transporto sistemą Klaipėdos mieste.

Projektų skyriaus vedėja Elona Jurkevičienė